stanford-oval/wikipedia huggingface dataset:
אמנון נצר
קורות חייו

אמנון נצר נולד בעיר רשת שבצפון-מערב איראן, על חופי הים הכספי. ילדותו עברה בתנאי מצוקה כלכלית עקב שרפה שכילתה את חנותו של אביו, אך למרות זאת השלים בהצלחה מרובה את לימודיו בבית הספר היהודי "כורש" בעיר מולדתו. בעודו באיראן פרסם מספר מאמרים מעל במת העיתון היהודי "ניסן" שיצא לאור בטהראן. בשנת 1950, בגיל 16, עלה לישראל לבדו וכשנה לאחר הגעתו התנדב לצה"ל ושירת שירות מלא בחיל האוויר. עם שחרור מהצבא החל ללמוד לימודי מזרח תיכון באוניברסיטה העברית בירושלים. בשנותיו כסטודנט היה פעיל מאוד בקרב קהילת יוצאי איראן ופרסם מאמרים רבים מעל עיתוני הקהילה. בשנים 1955–1958 היה מהמפיקים של תוכנית הרדיו בפרסית בקול ישראל ובשנת 1958 היה מהמייסדים של קול ישראל בפרסית.
נצר המשיך את הקריירה האקדמית שלו בלימודים איראניים באוניברסיטת קולומביה שבניו יורק שם השלים תואר שני בהצטיינות ודוקטורט. הדיסרטציה שחיבר עוסקת ב"דניאל-נאמה" יצירה אפית על ספר דניאל בפרסית יהודית מאת המשורר היהודי-פרסי-בוכארי בן המאה ה-17 כ'אג'ה בוכ'אראי. לאחר מכן שימש במשך שנה כמרצה באוניברסיטת אילינוי, ובשנת 1970 חזר לירושלים וביחד עם פרופ' שאול שקד היה ממייסדי התוכנית ללימודים איראניים באוניברסיטה העברית. כפרופסור מן המניין באוניברסיטה העברית היה מופקד שנים ארוכות על החוג לימודי איראן, הודו וארמניה. בשנת 2000 שימש כפרופסור אורח באוניברסיטת קליפורניה, ובשנת 2005 בישיבה יוניברסיטי. הוא פרש לגמלאות מהאוניברסיטה העברית בשנת 2002 אך המשיך ללמד בה בתור פרופסור אמריטוס עד שנה לפני פטירתו, אז לקה במחלת הסרטן. לאורך חייו שימש כאחד מעורכי כתב העת פעמים של מכון בן צבי, עורך מייעץ של אנציקלופדיה איראניקה (לה גם כתב מספר רב של ערכים), העורך הראשי של סדרת ספרים על יהודי פרס בשם Pādyāvand, ביחד עם שאול שקד העורך הראשי של סדרת ספרים בשם 'Irano-Judaica (כרכים 2–6), ועוד.
הוא נפטר בבית חולים בקליפורניה בשנת 2008 בהמתנה לניתוח לטיפול במחלת הסרטן. לבקשתו, הוא הובא למנוחות בישראל ונקבר בראשון לציון.
פועלו המחקרי

פרופ' אמנון נצר היה מגדולי החוקרים של יהדות פרס, ומלבד מאמריו וספריו הרבים ערך מפעלי שימור ואיסוף מידע חשובים של כתבי יד, עדויות בעל-פה ומקורות היסטוריים ראשוניים אחרים. את ראשית עבודת האיסוף והשימור עשה באיראן עצמה בתקופה שקדמה להמהפכה האסלאמית. הוא הרחיק עד לכפרים ועיירות קטנות באיראן בחיפוש אחר כתבי יד נדירים והצליח להציל מנשיה למעלה מארבעים חיבורים כאלה, אותם הביא לספריית מכון בן צבי. בשנת 1985 הוציא לאור קטלוג מפורט בשם "אוצר כתבי היד של יהודי פרס במכון בן צבי" שמהווה כלי מחקר ראשון במעלה בתחום. כמו כן הוא ערך ראיונות תיעוד רבים מספור עם יהודים ולא-יהודים פרסים באיראן ומחוצה לה, כדי לתעד דיאלקטים מקומיים, שירה ליטורגית, רשמים היסטוריים ועוד. הוא סקר ספריות רבות ברחבי עולם בחיפוש אחר מקורות ראשוניים כגון כתבי דיפלומטים ומטיילי ארצות על יהודי פרס ואיתר מקורות רבים שקודם לכן לא היו ידועים לחוקרים.
ספרו הראשון, אנתולוגיה של שירה מאת משוררים יהודים-פרסים קדומים (منتخب اشعار فارسی از آثار یهودیان ایران), יצא לאור בפרסית בטהראן בשנת 1973, כלל שירים רבים שראו דפוס בפעם הראשונה, ונותר עד היום הפרסום היחידי מסוגו בפרסית באיראן. בשנת 2000 הספר תורגם מפרסית לערבית על ידי אוניברסיטת אל-אזהר של קהיר. נצר המשיך לפרסם מחקרים על יצירתם של המשוררים הגדולים של יהודי פרס במהלך חייו, בהם שאהין, עמראני, אלישע בן שמואל ואחרים. ספר אחר שההדיר הוא חיבורו הפילוסופי "חובות יהודה" של ר' יהודה בן אלעזר בן המאה ה-17, והוציא לאור תרגום שלו מפרסית יהודית לעברית בשנת 1995. בין מחקריו האחרים סדרה של כ-90 מאמרים (סך כולל של כ-400 עמודים) שפרסם בהמשכים מעל דפי הירחון האמריקאי 'שופר' אודות אישיותו הפעלתנית וחייו של שמואל חיים, עיתונאי ופעיל פוליטי יהודי-איראני בתחילת המאה ה-20. תחומי מחקר אחרים שבהם עסק הם הציונות באיראן, רדיפות כנגד יהודי איראן לאורך הדורות, יחסי יהודים-מוסלמים ושיעה-יהדות, החינוך היהודי באיראן, הדיאלקט פרסית יהודית, ההיסטוריה התרבותית והחברתית של יהודי פרס, ועוד. מלבד זאת הוא גם עסק בשפה ובספרות הפרסית הכללית וחיבר מספר ספרים ללימוד פרסית סטנדרטית מודרנית לדוברי עברית.
הערות שוליים

↑  Dr. Amnon Netzer, World-Renowned Iranian Jewish Scholar, Dies at 73, The Jewish Journal
↑  Prof.Amnon Netzer would be buried in Israel, (Ministry of Foreign Affairs of Israel - in Persian)
↑  AMNON NETZER, PROFESSOR OF PERSIAN LANGUAGE AND LITERATURE, Hebrew University of Jerusalem.
↑  Memorable photos of Iranian Jewish schools. תמונה של תלמידי בית ספר כורש ברשת וביניהם אמנון נצר.
↑  محمد نور الدين عبد المنعم, الادب الفارسي عند يهود ايران, مركز الدراسات الشرقية - جامعة القاهرة, 2000.
| --- | --- |
בקרת זהויות :  NLI: 987007265797005171  BnF: cb135260369 (data)  ISNI: 0000 0001 2141 5465  LCCN: n80107895  NTA: 074231146  SNAC: w6pk2wjk  SUDOC: 07133713X  VIAF: 82412670   WorldCat (עם VIAF): 82412670
מרק חסה

| --- | --- |

מרק חסה עם קרוטונים
 
 מאכלים
 סוג:  מרק ירקות 
 מרכיבים עיקריים:  חסה 
 
מרק חסה (באנגלית: Lettuce soup) הוא מרק שמוכן עם חסה כמרכיב עיקרי.
מאפיינים

ניתן להכין אותו עם אינספור סוגי חסות ומרכיבים אחרים, וכמה מרקי חסה עשויים להשתמש במספר זני חסה בהכנתם. זה חלק מהמטבח הצרפתי והמטבח הסיני. "מרק קרם חסה" הוא סוג של מרק חסה המוכן באמצעות חלב או שמנת. ניתן להגיש את המרק עם טוסט או לחמניות כתוספת או עם המרק שנמזג מעליהם. ניתן להגיש אותו כמנה ראשונה, כתוספת או כמנה עיקרית, וניתן להגיש אותו חם או קר.
הכנה

החסה היא המרכיב עיקרי כאמור, וניתן בין היתר להשתמש בכמה סוגי חסה, כגון חסה תרבותית, חסה ערבית (הידועה גם בשם חסה רומית), חסה בוסטון, חסה עלים ירוקים (חסה אירופית) וחסה אייסברג (חסה אמריקאית). ניתן לקצוץ את החסה, לקרוע, לגרוס או לפרוס לרצועות. מרכיבים נוספים עשויים לכלול, ציר עוף, ציר בקר, שמנת, חלב, יין, מיץ לימון, ביצה שלמה או רק חלמון, בשר, אורז, תפוחי אדמה, ירקות, חמיצה, גרגיר הנחלים, סלק עלים, אסקרולה, אפונה, פטרוזיליה טרייה/פטרוזיליה מיובשת, פירורי לחם, בצל, שאלוט, שום, מלח בישול ופלפל שחור, בין היתר. חלק מהמתכונים מרסקים את כל המרכיבים יחד, ויש מתכונים שמסננים במסננת. מרק חסה מוגש לפעמים עם טוסט או לחמניות, כתוספת או המרק שנמזג עליהם. לפעמים משתמשים במנה לקישוט בקרוטונים או בייקון קצוץ. במטבח הצרפתי, מרק חסה מוגש בדרך כלל כנמזג על גבי פרוסות דקות של לחם צרפתי קלויות קלות. חלק מהגרסאות מוגשות קרות. סך הקלוריות עשוי להשתנות בהתאם למרכיבים המשמשים. לדוגמה, גרסאות המשתמשות בחלב עשויות להכיל פחות קלוריות מאלה שמשתמשות בשמנת.
מנות שונות

הגרסאות הסיניות כוללות מנות קנטונזיות כמו "עוף טחון עם מרק חסה" ו"דגים עם מרק חסה".
ג'ייסון דב גרינבלט

| --- | --- |

ג'ייסון דב גרינבלט
 לידה:  1966 (בן 59 בערך) 
 השכלה:  ישיבה יוניברסיטי (1989)  בית הספר למשפטים אוניברסיטת ניו יורק (1992)  האקדמיה התלמודית מרשה שטרן 
 מפלגה:   המפלגה הרפובליקנית
 
 
 
ג'ייסון דב גרינבלט מבקר במנהרות לחימה ברצועת עזה, אוגוסט 2017
ג'ייסון דב גרינבלט בכותל המערבי, אוגוסט 2017
ג'ייסון דב גרינבלט מבקר בעוטף עזה, אוגוסט 2017
ג'ייסון דב גרינבלט (באנגלית: Jason Dov Greenblatt; נולד ב-1967) הוא עורך דין יהודי-אמריקאי. שימש כסגן נשיא ויועץ משפטי ראשי של ארגון טראמפ, ובמהלך הבחירות לנשיאות ארצות הברית 2016 שימש כיועצו של דונלד טראמפ בנושא ישראל. לאחר בחירתו של טראמפ לנשיאות ארצות הברית מונה גרינבלט ליועץ למשא-ומתן בינלאומי ולשליח הממשל האמריקאי למזרח התיכון. לאחר 3 שנים הודיע כי יפרוש מתפקידו.
קורות חיים

גרינבלט הוא בנם של מהגרים יהודים מהונגריה. גדל בקווינס שבניו יורק.
למד בתיכון "האקדמיה התלמודית מרשה שטרן", ולאחר מכן ב"ישיבה יוניברסיטי". בהמשך למד בישיבת הר עציון. בשנת 1992 קיבל תואר JD מבית הספר למשפטים של אוניברסיטת ניו יורק.
גרינבלט הוא יהודי אורתודוקסי מודרני, השומר שבת וכשרות ומסתובב לעיתים עם כיפה שחורה, לפי הנסיבות והעניין. בצעירותו התנדב לתקופה קצרה בקיבוץ בישראל. מתגורר כיום בטינק שבניו ג'רזי, נשוי לנעמי, אשה חרדית, פסיכיאטרית במקצועה ואב לשישה ילדים. שלושת ילדיו הגדולים הם שלישייה והם לומדים בישיבה תיכונית בניו ג'רזי. אחד מהם נרשם ללימודים בקיץ 2017 בישיבת הכותל בישראל. גרינבלט כתב עם משפחתו "מדריך לטיולי משפחות בישראל" ושני מדריכי טיולים נוספים ובנוסף מנהלת המשפחה גם אתר אינטרנט בשם Inspire Conversation העוסק בבעיות של הורים.
באוקטובר 2020 התמנה גרינבלט לדירקטור בחברת התעופה אל על.
בשנת 2022 הוציא לאור ספר בשם "In the Path of Abraham: How Donald Trump Made Peace in the Middle East" ("בנתיב אברהם: כיצד דונלד טראמפ יצר שלום במזרח התיכון").
דעותיו

בנוגע לסכסוך הישראלי-פלסטיני גרינבלט סבור ש"ההתנחלויות אינן הבעיה". כמו כן הוא סבור שהפתרון לסכסוך הוא אמנם "פתרון שתי המדינות", אך רק כחזון רחוק, שאיננו אפשרי כיום משום ש"הפלסטינים לא מוכנים לשלום". וכדי לעודד את האחרונים לשנות את גישתם, הוא מוכן לצמצם את הסיוע הכספי שארצות הברית נותנת להם כיום.
הערות שוליים

1 2  "Mr. Jason D. Greenblatt". thenycmeetings.com. אורכב מ-המקור ב-2016-11-12. נבדק ב-2016-11-15.
↑  טראמפ מינה יועץ עסקיו למנהל משא ומתן בינ"ל, באתר ישראל היום, 23 בדצמבר 2016
1 2  "How Trump's Israel adviser, Jason Greenblatt, could play a history-altering role". jns.org. אורכב מ-המקור ב-2016-11-12. נבדק ב-2016-11-15.
↑  "Meet Trump's Israel adviser". timesofisrael.com.
↑  "Donald Trump's man on Israel". politico.com.
↑  No Experience Necessary: Meet Trump’s Orthodox Israel Advisor, The Forward, ‏2016-04-18 (באנגלית)
↑
↑  Green, Lloyd (2022-07-04). "In the Path of Abraham: selective memoir of Trump's Israel policy". The Guardian (באנגלית בריטית). ISSN 0261-3077. נבדק ב-2025-01-24.
↑  "No Experience Necessary: Meet Trump’s Orthodox Israel Advisor", פורוורד, 18 באפריל 2016
| --- | --- |
בקרת זהויות :  NLI: 987010684590305171  GND: 1180721357  VIAF: 46155284819987062288   WorldCat (עם VIAF): 46155284819987062288
דנדרובטיים

| דנדרובטיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
על־משפחה:: אילניתאים
משפחה:: דנדרובטיים
שם מדעי
 Dendrobatidae ‏קופ, 1865
תחום תפוצה


דנדרובטיס כחול
צפרדע חץ זהובה, מבעלי החיים הרעילים בעולם
צפרדע חץ שחורה-ירוקה
Dendrobates tinctorius
Ranitomeya amazonica
דנדרובטיים הידועים בשמם העממי: צפרדעי חץ הרעל (שם מדעי: Dendrobatidae) היא משפחה בסדרת חסרי הזנב. צפרדעי חץ הרעל נמצאות בשני אזורים גאוגרפיים סמוכים: מרכז אמריקה ואמריקה הדרומית. המין צפרדע חץ שחורה-ירוקה נמצא גם בחלק מאיי הוואי.
רקע

דנדרובטיים היא משפחה של חסרי זנב קטנים, פעילי-יום, שצבעם לרוב בהיר והם עוטים צבעי אזהרה. הם נפוצים במרכז ובדרום אמריקה. פעמים רבות הפרטים במשפחה זו נקראים צפרדעי חץ-הרעל, על אף שהם לא שייכים לקבוצת הצפרדעים אלא קרובים יותר לאילניות. שמם זה דבק אליהם בשל מספר אלקלואידים רעילים הנמצאים בעורם של מינים רבים. צפרדע החץ הרעילה ביותר היא צפרדע חץ זהובה. עם זאת, בשבי רעילותה, שמקורה בפרוקי-רגליים רעילים שמרכיבים את מזונה, נפסקת.
הדנדרובטיים מאופיינים לרוב על ידי צבעם הבהיר וגודלם הקטן. צבע עורם משתנה בין כתום בהיר ושחור ובין כחול או צהוב. גודלם משתנה גם כן, והוא נע בין סנטימטר אחד ובין 6 סנטימטרים, תלוי בגיל הפרט ובמין.
סוגים

Adelphobates
Andinobates
Ameerega
Colostethus
דנדרובטיס (Dendrobates)
Epipedobates
Excidobates
Hyloxalus
סוג ומין יחיד Minyobates steyermarki
Oophaga - בו צפרדע חץ תותית
Phyllobates
Ranitomeya - בו צפרדע חץ סירה
Silverstoneia
רבייה ודאגה הורית

מרבית החברים במשפחת הדנדרובטיים אופיינו באסטרטגיות רבייה שונות ביחס לדו-חיים אחרים. בסוג Colostethus הביצים מוטלות על רצפת יער על ידי הנקבה, שאחריהם הזכר מחזר אחרי הנקבה. אחד ההורים, בדרך-כלל הזכר, שומר על הביצים עד שהן בוקעות. הראשנים שמגיחים יוצאים מהביצה ועולים על גב הזכר או הנקבה, אשר מעבירים אותם למים. במספר מינים בסוג Dendrobates, הראשנים נישאים למאגרי מים קטנים בחורי עצים. במינים מסוימים, הנקבה הולכת וחוזרת לחורי העצים על מנת להאכיל את הראשנים במזון מזין ולא-מדושן, עליו מסתמכים הראשנים כמקור עיקרי לתזונתם. ככלל, הדנדרובטיים לא נצפו דואגים לראשנים, אלא במקרים נדירים.
רעילות

לפי הערכות, קיימים בערך 220 מינים במשפחת הדנדרובטיים. מרבית המינים אינם רעילים לבעלי חיים ולבני אדם. על עורם של הדנדרובטיים נמצאו יותר ממאה סוגים של רעלים.
צפרדע חץ רעילה היא אינה מין אחד. אלה למעשה קבוצה של מיני צפרדעים ממשפחת הDendrobatidae, צפרדעים אלו הם מהיצורים הרעילים בעולם ובמיוחד המין צפרדע חץ צהובה (Phyllobates terribilis). רעילותם כה עוצמתית כך שדי ב-2 מיקרוגרם (2 מיליונית הגרם) מהחומר הפעיל בגופה להרוג אדם בוגר. מקור רעל עוצמתי זה אינו מגופה של הצפרדע אלא מזוקק מחרקים רעילים מהם היא ניזונה, וחרקים אלו סופגים את הרעלים מצמחים רעילים מהם הם ניזונים. הביצים של צפרדעים אלו, ואף הראשנים הבוקעים מהם גם רעילים.
רעילות > בשימוש השבטים האינדיאנים

האינדיאנים של דרום אמריקה מבני עם האימברה (אנ') הם היחידים שעשו שימוש ברעל צפרדעי הדנדרובטיים ככלי נשק וציד כמרכיב יחיד בחיצי רעל, והתיעודים היחידים הקיימים כיום מצביעים כי זה נעשה באזורים מסוימים במערב קולומביה. השימוש ברעלי צמחים היה נפוץ יותר בקרב הילידים. חיצי הרעל הללו נורו לרוב מרובה נשיפה. בני עם האימברה השתמשו בשתי דרכים להפיק את הרעל מהצפרדע;
בשימוש במינים Phyllobates aurotaenia ו- Phyllobates bicolor, האינדיאנים היו משפדים את הצפרדע החיה באמצעות מקל מיוחד דרך הפה עד יציאתו מהרגל האחורית כך גרמו להפרשה מוגברת של הרעל. לעיתים הצפרדע הייתה מוחזקת בסמוך לאש כאשר היו משפשפים את ראשי החצים בהפרשות העור המוגברות שלה. מנגד, כאשר נעשה שימוש במין הרעיל ביותר במשפחה, Phyllobates terribilis, פשוט היו משפשפים את קצה החצים בהפרשות עור הגב שלה ללא שימוש באמצעים נוספים.
השימוש בחצים אלו נעשה לצורך ציד או במהלך קרבות בין-שבטיים. תוצאות פגיעת חץ שכזה הן קטלניות ביותר, פגיעת חץ הנורה מרובה נשיפה לעבר קוף הנמצא בצמרות העצים תביא למותו בזמן קצר ביותר.
ראו גם

צפרדע חץ אנתוני
דנדרובטס צהוב-פסים
צפרדע חץ תותית
הערות שוליים

1 2  Meet the Deadliest Venomous Animals in the World באתר io9
1 2  A dangerously toxic new frog (Phyllobates) used by Emberá Indians of western Colombia... באתר המוזיאון האמריקאי לתולדות הטבע, 1978
| דו-חיים |
| --- | --- | --- |
| חסרי רגליים | תולעניים • תולעני זנב אסייתיים • תולעני זנב ניאוטרופיים • תולענים אפריקניים • תולעני מים • תולענים הודיים • דרמופידיים • הרפליים • אינדוטיפליים • סיפונופידיים |    |
| בעלי זנב | בעלי זנב |    |
| סלמנדרות ענק | סלמנדרות ענקיות • הינוביים |    |
| סלמנדרות | סלמנדרות חפרפרת • אמפיומיים • דיכמפטודוניים • פלתודוניים • פרוטיאוסיים • סלמנדרות אולימפיות • סלמנדריים |    |
| סירנים | סירניים |    |
| חסרי זנב | חסרי זנב |    |
| ארכאובטרכיה | אסקפיים • בומביניים • עגולשוניים • ליופלמיים |    |
| מזובטרכיה | חפריתאים (מגופריים • חפריתיים • חפריתיים אמריקאים • שקעניתיים) •חסרי לשון (חסרי לשוניים • רינופריניים) |    |
| ניאובטרכיה | אילניתאים (סוגלוסיים • רינודרמטיים • מיובטרכיים • לפטודקטיליים • אלסודיים • בטרצ'יליים • קרפדות מקרינות • קליפוטוספליליים • אילניתיים • המיפרקטיים • אמפיגנטודונטים • הלאופריניים • דנדרובטיים • הילודיים • ארומובטיים • צנטרולניים • קרפדיים • ברכיספליים • אלופריניים • קראוגסטוריים • סטרבומנטליים • קיקלורמפידיים • אלאוטרודקטיים • לימנודינסטיים • אודונטופריניים • תלמטוביים) • מיקרוהילאים (ארטרולפתיים • מיקרוהיליים • ברוויסיפיטיים) • צפרדעים (המיסוטיים • היפרוליים • מנטליים • פטרופדיים • צפרדעיים • רקופוריים • פיקסיספלידיים • צרטובטרצ'ידיים • צפרדעי גוליית • דיקרוגלוסיים • צפרדעים מרקדות • ניקטיבטריכיים • אודונטובטרכיים • פרינוברצ'יים • פטיצ'דניים • רניקסיאלידיים) |    |
| --- | --- |
בקרת זהויות :  NKC: ph305435
בית רוטנברג

| --- | --- |

הכניסה לבית רוטנברג
 מידע כללי
 סוג:  בית מגורים, מתנ"ס 
 על שם:  פנחס רוטנברג 
 מיקום:  חיפה 
 מדינה:  ישראל 
 הקמה ובנייה
 תקופת הבנייה:  ?–1939
 תאריך פתיחה רשמי:  1939 
 אדריכל:  שמואל רוזוב 
 
 קואורדינטות:  32°48′40″N 34°59′02″E﻿ / ﻿32.811011°N 34.983859°E﻿ / 32.811011; 34.983859
  (למפת חיפה מוגדלת) בית רוטנברג(למפת חיפה רגילה) בית רוטנברג(למפת הגליל המערבי רגילה) בית רוטנברג(למפת הגליל המערבי מוגדלת) בית רוטנברג
 
בית רוטנברג היה ביתו הפרטי של פנחס רוטנברג בחיפה. הבית משמש כמקום לפעילות חינוכית.
היסטוריה

הבית, בשדרות הנשיא 77, תוכנן על ידי שמואל רוזוב ונחנך ב-1939. בבניין מרפסות גדולות, שאפיינו בניינים גדולים שנבנו בתקופה. שטח המגרש חופף ברובו לפארק הקייזר ששתלו הטמפלרים.
רוטנברג הספיק להתגורר בבניין זה רק כשנה. בצוואתו הוריש רוטנברג את הבית ואת הגן הנרחב מוקף החומה לטובת פעילות חברתית. ביום השנה לציון מותו של רוטנברג נחנך "המכון לחינוך הנוער ע"ש פנחס רוטנברג". פעולתו הראשונה של המכון הייתה קיום סמינרים לתנועות נוער.
ב-1947 הוחרם הבניין, כמו חלק מהאזור בו הוא שוכן, בידי הצבא הבריטי. צוות המכון עבר למחנות המעצר בקפריסין ושם המשיך בפועלו. אחרי הקמת המדינה עבר המתחם, כמו שאר מתחמי הצבא הבריטי, לרשות צה"ל. רק ב-1958 חזר המתחם ליעודו המקורי ותחת "אוצר פנחס רוטנברג". ב-1964 הוספה לבניין קומה.
בשנים 1993–2007, פעל בבית רוטנברג בית ספר תיכון דתי. בית ספר זה החל את דרכו כסניף של רשת אמי"ת ובשנותיו האחרונות נפרד מהרשת ונלקח תחת חסותו של הפילנתרופ השווייצרי ברנקו וייס במסגרת מכון ברנקו וייס.
חדר העבודה של רוטנברג שומר, ומהווה מעין מוזיאון קטן לפעילותו הענפה.
בקרבת מקום נמצא "בית הציידים". בית זה היה שייך למשפחת נגלר שהיוותה חלק מקבוצה שרצתה לבנות יישוב עם בתים הדומים לבתי הקיץ שהיו ברשותם ביער השחור בגרמניה. הבית תוכנן על ידי אלכסנדר ברוולד בקצה הצפון-מערבי של כרמלהיים. לאחר קום המדינה נקנה הבית על ידי קרן רוטנברג, שומר, והוא מהווה כיום חלק ממתחם בית רוטנברג. הבית נבנה מעץ, ושרידים המעידים על כך נמצאים בפנים הבית.
לקריאה נוספת

זאב ענר, בית רוטנברג, סיפורי בתים - סיפורם של שבעים בתים בתולדות ההתיישבות, משרד הביטחון – ההוצאה לאור, יולי 1998
הערות שוליים

↑  רוזוב היה "ארכיטקט הבית" של רוטנברג וחברת החשמל עד 1932 אך המשיך לשמור על קשרים איתו. הוא תכנן גם את ביתו של אחיו של רוטנברג, אברהם, בשדרות הנשיא 19 (לימים בית החולים אמהות).
↑  ראו אודות מוצאות המשפחה מברלין בסרט "קפה נגלר".
| פנחס רוטנברג |
| --- | --- | --- |
| כללי | משק החשמל בישראל • הקמת תשתית החשמל בתל אביב • חברת החשמל לישראל • הסכמי בן-גוריון–ז'בוטינסקי • הילכו שניים יחדיו | פנחס רוטנברג |
| אישים | אברהם רוטנברג | פנחס רוטנברג |
| תחנות כוח שהקים | תחנת הכוח הראשונה של תל אביב • תחנת הכוח בטבריה • תחנת הכוח הראשונה בחיפה • תחנת הכוח הקיטורית בחיפה • תחנת הכוח ההידרואלקטרית בנהריים • תחנת הכוח רדינג | פנחס רוטנברג |
| מבנים אחרים שהקים | בית רוטנברג • בניין רוטנברג • סכר דגניה • תל אור • שכונת קריית חשמל | פנחס רוטנברג |
| מורשת והנצחה | תחנת הכוח רוטנברג • איש החשמל | פנחס רוטנברג |
הבית עטור בצמחייה
בית יולדות מולדה

| --- | --- |

שלט של המועצה לשימור אתרי מורשת בישראל בכניסה למבנה
 מידע כללי
 סוג:  בית חולים לשעבר 
 שימוש:  בית יולדות
 כתובת:  שדרות הנשיא 82
 מיקום:  חיפה
 מדינה:  ישראל 
 מייסדים:  ד"ר רודולף מאייר ד"ר פינייה רוטנברג
 הקמה ובנייה
 תקופת הבנייה:  1933–1934
 תאריך פתיחה רשמי:  1934
 אדריכל:  שמואל רוזוב
 
 קואורדינטות:  32°48′34″N 34°59′05″E﻿ / ﻿32.809444444444°N 34.984722222222°E﻿ / 32.809444444444; 34.984722222222
  (למפת חיפה מוגדלת) בית יולדות מולדה(למפת חיפה רגילה) בית יולדות מולדה(למפת הגליל המערבי רגילה) בית יולדות מולדה(למפת הגליל המערבי מוגדלת) בית יולדות מולדה
 בית יולדות "מולדה"
 
בית יולדות מולדה היה בית יולדות שנוסד ב־1934 ופעל עד 1958 בחיפה. הוא שכן בשדרות הנשיא 82 (לפנים רח' הצנובר) בשכונת כרמל מרכזי.
היסטוריה

את בית היולדות מולדה ייסדו הגינקולוג ד"ר רודולף מאייר והגינקולוגית ד"ר פיניה רוטנברג, שהיו בעלי ניסיון רב שנים ברפואת נשים ומיילדות. פיניה רוטנברג הייתה אשתו של אברהם רוטנברג וגיסתו של פנחס רוטנברג.
רודולף מאייר (1885–1961) סיים לימודי רפואה באוניברסיטת מרבורג (אנ'). בתחילה שימש כאסיסטנט ולאחר מכן מנהל המחלקה הגינקולוגית בבית החולים האוניברסיטאי בפרנקפורט. במלחמת העולם הראשונה היה גינקולוג ראשי בחזית בבית חולים של הצלב האדום. פיניה רוטנברג (1901–1963) למדה והתמחתה ברפואת נשים בגרמניה.
בשנת 1945 נפרדו דרכיהם ורוטנברג פתחה בית יולדות בשם בית יולדות אמהות.
נכון לשנת 2020, במתחם שבו פעל "בית יולדות מולדה" פועל בית ההארחה של מכון רוטנברג.
ראו גם

בית יולדות אמהות
ג'ק פלאש המקפץ (סרט)

| --- | --- |

כרזת הסרט
 בימוי:  פני מרשל 
 הופק בידי:  לורנס גורדון, ג'ואל סילבר 
 תסריט:  דייוויד פרנזוני צ'ארלס שייר ננסי מאיירס כריס תומפסון
 עריכה:  מארק גולדבלט 
 שחקנים ראשיים:  וופי גולדברג ג'ונתן פרייס ירון קרבה ג'יימס בלושי קרול קיין ג'ון לוביץ פיל הארטמן טרייסי אולמן
 מוזיקה:  תומאס ניומן 
 צילום:  מתיו פ' לאונטי 
 מדינה:  ארצות הברית 
 חברת הפקה:  Lawrence Gordon Productions Silver Pictures
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  10 באוקטובר 1986
 משך הקרנה:  101 דק' 
 שפת הסרט:  אנגלית 
 סוגה:  קומדיה, ריגול, מתח
 מקום התרחשות:  ניו יורק 
 תקציב:  18,000,000‏$
 הכנסות:  29,844,101‏$
 הכנסות באתר מוג'ו:   jumpinjackflash
 דף הסרט ב־IMDb
 
ג'ק פלאש המקפץ (באנגלית: Jumpin' Jack Flash) הוא סרט ריגול קומי משנת 1986 בכיכובה של וופי גולדברג. זהו סרט הקולנוע באורך מלא הראשון מאת הבמאית האמריקאית פני מרשל.
פסקול הסרט כולל שתי גרסאות של השיר "Jumpin' Jack Flash": המקורי, בביצוע להקת הרולינג סטונז, וגרסה מחודשת בביצוע אריתה פרנקלין, הנשמע על רקע כתוביות הסיום של הסרט. גרסתה של פרנקלין לא נכללה באלבום הפסקול של הסרט, אך שוחררה כסינגל.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| וופי גולדברג | תרזה "טרי" דוליטל | גיבורת הסרט. עובדת בנק משועממת הנערצת על ידי עמיתיה לעבודה בשל גישתה הצינית לחיים ודיבורה הגלוי. היא עוזרת לג'ק לברוח מרודפיו ולחזור הביתה בשלום. |
| ג'ונתן פרייס | "ג'ק" | סוכן מודיעין הלכוד במזרח אירופה, כשהוא נרדף על ידי סוכני הק.ג.ב.. במהלך רוב הסרט, הוא לא נראה אלא רק קולו נשמע, כשהוא מדבר אל טרי באמצעות המחשב. בסצנה האחרונה של הסרט הוא פוגש את טרי בבנק הלאומי הראשון, בו היא עובדת. |
| סטיבן קולינס | "מרטי פיליפס" / פיטר קאן | קאן הוא סוכן סמוי של ה-CIA וחבר של ג'ק. הוא מתחזה ל"פיליפס" - עובד חדש בבנק בו טרי עובדת. |
| ג'ון ווד | ג'רמי טלבוט | האנטגוניסט הראשי של הסרט. הוא סוכן רדום של הק.ג.ב. שעובד כסוכן כפול בקונסוליה הבריטית שבניו יורק. הוא מנסה להשתמש בטרי כדי לפתות את ג'ק לחשוף את עצמו למארב קטלני. |
| ירון קרבה | מארק ואן-מיטר | אחד מאנשי הקשר של ג'ק. |
| ג'יימס בלושי |  | שיפוצניק / נהג מונית / שוטר. |
| שרה בוטספורד | שרה בילינג | אחת מחברותיו של ג'ק. |
| פיטר מייקל גץ | ג'יימס פייג' | מנהל בבנק הלאומי הראשון, והבוס הישיר של טרי, שבדרך כלל מתוסכל ממנה. |
| ויטו רוגיניס | קארל | סוכן ק.ג.ב., איש-אמונו של טלבוט. |
| קרול קיין | סינתיה | עמיתה לעבודה של טרי. |
| ג'ון לוביץ | דאג | עמית לעבודה של טרי. |
| לין מארי סטיוארט | קארן | עמיתה לעבודה של טרי. |
| פיל הארטמן | פרד | עמית לעבודה של טרי. |
| טרייסי אולמן | פיונה |  |
| מייקל מק'קין | לזלי |  |
| אני פוטס | אליזבת' קרלסון |  |
הפקה

ההפקה של הסרט, שנוצר במקור עבור שלי לונג, הייתה בעייתית. התסריט היה בעייתי, ולעיתים קרובות היה משוכתב על הסט. בתחילה, הווארד זיף היה הבמאי, אך הוא הוחלף כבר בתחילת ההפקה בפני מרשל.
פסקול

אלבום הפסקול שוחרר על גבי תקליטים וקלטות על ידי Mercury Records, ומאוחר יותר גם על גבי CD על ידי Spectrum.
| ג'ק פלאש המקפץ - שירי פסקול הסרט> מס' | ג'ק פלאש המקפץ - שירי פסקול הסרט> שם | ג'ק פלאש המקפץ - שירי פסקול הסרט> ביצוע | ג'ק פלאש המקפץ - שירי פסקול הסרט> משך | ג'ק פלאש המקפץ - שירי פסקול הסרט>  | ג'ק פלאש המקפץ - שירי פסקול הסרט>  | ג'ק פלאש המקפץ - שירי פסקול הסרט>  | ג'ק פלאש המקפץ - שירי פסקול הסרט>  | ג'ק פלאש המקפץ - שירי פסקול הסרט>  | ג'ק פלאש המקפץ - שירי פסקול הסרט>  |
| --- | --- | --- | --- | --- | --- | --- | --- | --- | --- |
| 1. | Set Me Free  | The Pointer Sisters | 4:23 |  |  |  |  |  |  |
| 2. | A Trick of the Night  | Bananarama | 4:37 |  |  |  |  |  |  |
| 3. | Misled  | Kool And The Gang | 4:21 |  |  |  |  |  |  |
| 4. | Rescue Me  | Gwen Guthrie | 4:32 |  |  |  |  |  |  |
| 5. | Hold On  | Billy Branigan | 4:04 |  |  |  |  |  |  |
| 6. | Jumpin' Jack Flash  | הרולינג סטונז | 3:37 |  |  |  |  |  |  |
| 7. | Window to the World  | Face to Face | 3:21 |  |  |  |  |  |  |
| 8. | You Can't Hurry Love  | סופרימס | 2:44 |  |  |  |  |  |  |
| 9. | Breaking the Code  | תומאס ניומן | 3:41 |  |  |  |  |  |  |
| 10. | Love Music  | תומאס ניומן | 2:47 |  |  |  |  |  |  |
הגרסאות המקוריות של "Set Me Free" (בביצוע של The Pointer Sisters) ושל "Rescue Me" (בביצוע של פונטלה בס) נשמעות בסרט, אך באלבום הפסקול כלולות רק גרסאות הכיסוי של שירים אלו.
ביקורות ותגובות

ג'ק פלאש המקפץ קיבל בעיקר ביקורות שליליות ממבקרי הקולנוע, ועל כן קיבל דירוג של 28% בלבד, באתר Rotten Tomatoes. דירוג קהל הצופים באתר העניק לו דירוג של 58% (2.8 / 5).
Blu-ray

הסרט שוחרר על Blu-ray על ידי Anchor Bay Entertainment ב-28 במאי 2013.
הערות שוליים

1 2  Abramowitz, Rachel (2000). Is That a Gun in Your Pocket? Women's Experience of Power in Hollywood. New York: Random House, ISBN 0-679-43754-1, pp. 296–298
↑  http://www.rottentomatoes.com/m/jumpin_jack_flash/
↑  "Jumpin' Jack Flash Blu-ray". Blu-ray.com. נבדק ב-2013-12-02.
| --- | --- |
בקרת זהויות :  VIAF: 12146824586207630331   WorldCat (עם VIAF): 12146824586207630331
קסם הבובות

קטלוג התערוכה
קסם הבובות היא תערוכה של בובות אומנותיות שנעשו ביד, בידי אומני בובות.
התערוכה מוצגת מדי שנה משנת 2006, בסוף חודש אוגוסט, בחיפה, בבית הכט שבמרכז הכרמל. התערוכה בהפקת חברת אתו"ס (החברה לאמנות תרבות וספורט, חיפה), מטעם עיריית חיפה. בתערוכה מוצגות מאות בובות עבודת יד, ומבקרים בה מדי שנה אלפי אנשים מרחבי הארץ.
הבובות עשויות מחומרים שונים, בגדלים ובטכניקות שונות: בובות חרסינה, מריונטות, בובות תיאטרון, בובות עיסת נייר, בובות חרוזים, בובות ספוג, בובות סרוגות, בובות טיפוליות, בובות מרשת מתכת ועוד.
במדשאה הסמוכה לבית הכט מתקימות בימי התערוכה בערב, הצגות בובות לילדים ולכל המשפחה. במקום דוכני הפעלה ויריד אומנויות. לצד התערוכה מופק קטלוג צבעוני. בשנת 2009 הציגו בתערוכה כשבעים אומנים.